CELEX: 32013R0492
Language: lt
Date: 2013-05-28 00:00:00
Title: 2013 m. gegužės 28 d. Komisijos įgyvendinimo reglamentas (ES) Nr. 492/2013, kuriuo dėl importo tarifinėse kvotose numatytų kiekių iš dalies keičiami reglamentai (EB) Nr. 533/2007, (EB) Nr. 536/2007 ir (EB) Nr. 442/2009

29.5.2013   
            
            
               LT
            
            
               Europos Sąjungos oficialusis leidinys
            
            
               L 142/1
            
         KOMISIJOS ĮGYVENDINIMO REGLAMENTAS (ES) Nr. 492/2013
   2013 m. gegužės 28 d.
   kuriuo dėl importo tarifinėse kvotose numatytų kiekių iš dalies keičiami reglamentai (EB) Nr. 533/2007, (EB) Nr. 536/2007 ir (EB) Nr. 442/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendrą bendro žemės ūkio rinkų organizavimo reglamentą“) (1), ypač į jo 144 straipsnio 1 dalį kartu su 4 straipsniu,
   kadangi:
   
               (1)
            
            
               2007 m. gegužės 14 d. Komisijos reglamentu (EB) Nr. 533/2007, leidžiančiu naudoti tarifines kvotas paukštienos sektoriuje bei nustatančiu jų administravimo tvarką (2), 2007 m. gegužės 15 d. Komisijos reglamentu (EB) Nr. 536/2007, kuriuo pradedama naudoti Jungtinėms Amerikos Valstijoms skirta paukštienos tarifinė kvota ir nustatomas jos administravimas (3), ir 2009 m. gegužės 27 d. Komisijos reglamentu (EB) Nr. 442/2009, kuriuo leidžiama naudoti Bendrijos tarifines kvotas kiaulienos sektoriuje ir nustatoma jų administravimo tvarka (4), leidžiama naudoti tarifines kvotas tam tikriems paukštienos ir kiaulienos produktų kiekiams;
            
         
               (2)
            
            
               Europos Sąjungos ir Jungtinių Amerikos Valstijų susitarime pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimo Bulgarijos Respublikos ir Rumunijos įsipareigojimų sąrašuose joms stojant į Europos Sąjungą, patvirtintame Tarybos sprendimu 2013/125/ES (5), numatyta padidinti paukštienos ir kiaulienos produktams skirtą ES suteikiamą tarifinę kvotą. Todėl reikėtų patikslinti Sąjungos importo tarifinėse kvotose numatytus paukštienos ir kiaulienos kiekius;
            
         
               (3)
            
            
               reglamentus (EB) Nr. 533/2007, (EB) Nr. 536/2007 ir (EB) Nr. 442/2009 reikėtų atitinkamai iš dalies pakeisti;
            
         
               (4)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 533/2007 I priedas iš dalies keičiamas pagal šio reglamento I priedą.
   2 straipsnis
   Reglamento (EB) Nr. 536/2007 I priedas iš dalies keičiamas pagal šio reglamento II priedą.
   3 straipsnis
   Reglamento (EB) Nr. 442/2009 I priedas iš dalies keičiamas pagal šio reglamento III priedą.
   4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. liepos 1 d. prasidėsiančių kvotos metų.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 28 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 125, 2007 5 15, p. 9.
   
      (3)  OL L 128, 2007 5 16, p. 6.
   
      (4)  OL L 129, 2009 5 28, p. 13.
   
      (5)  OL L 69, 2013 3 13, p. 4.
   
      I PRIEDAS
      Reglamento (EB) Nr. 533/2007 I priedo lentelė iš dalies keičiama taip:
      
                  1)
               
               
                  eilutėje „Grupės numeris P2“ įrašas skiltyje „Metiniai kiekiai (tonomis)“ pakeičiamas įrašu „8 570“;
               
            
                  2)
               
               
                  eilutėje „Grupės numeris P3“ įrašas skiltyje „Metiniai kiekiai (tonomis)“ pakeičiamas įrašu „2 705“;
               
            
                  3)
               
               
                  eilutėje „Grupės numeris P4“ įrašas skiltyje „Metiniai kiekiai (tonomis)“ pakeičiamas įrašu „1 781“.
               
            
   
      II PRIEDAS
      Reglamento (EB) Nr. 536/2007 I priedo lentelėje įrašas skiltyje „Visas produkto svoris tonomis nuo 2006 m. liepos 1 d.“ pakeičiamas įrašu „21 345“, o tos skilties pavadinimas pakeičiamas pavadinimu „Metinis kiekis (tonomis)“.
   
   
      III PRIEDAS
      Reglamento (EB) Nr. 442/2009 I priedas iš dalies keičiamas taip:
      
                  1)
               
               
                  A dalies lentelės eilutėje, pažymėtoje eilės numeriu 09.0123, įrašas ketvirtoje skiltyje „Kiekis tonomis (produkto svoris)“ pakeičiamas įrašu „6 135“;
               
            
                  2)
               
               
                  B dalies lentelės eilutėje, pažymėtoje eilės numeriu 09.4170, įrašas ketvirtoje skiltyje „Kiekis tonomis (produkto svoris)“ pakeičiamas įrašu „4 922“.